**Дана: 12.05.2017.**

**ДОДАТНО ПОЈАШЊЕЊЕ 5**

**ПИТАЊЕ**

Poštovani,

U vezi sa javnom nabavkom br. 34-17-O, molim Vas da nam odgovorite na sledeće, odnosno pojasnite sledeće:

U Vašem odgovoru na zahtev za dodatnim pojašenjenjima koji ste objavili 04.05.2017. u 14.55h, odgovorili ste da se instalacije interfona i protivprovalne zaštite ne koriste u Urgentnom centru i zbog toga su izbačene iz Konkursne dokumentacije, međutim:

* Molim Vas da konkretno odgovorite na sledeće: Da li se interfonska instalacija praktično svakodnevno koristi na službenom i ekonomskom ulazu Urgentnog centra Kliničkog centra Vojvodine?
* Po pouzdanim informacijama koje mi imamo, interfon, odnosno bolnička interkomska instalacija proizvođača Stentofon iz Norveške, **koristi se** na službenom ulazu i ekonomskom ulazu Urgentnog centra, ako ne i na drugim lokacijama, te Vas molimo da proverite informaciju koju Vi imate i korigujete Vaš odgovor u skladu s tim, jer činjenica jeste da se interfonska instalacija koristi (ne u celosti, ali definitivno u jednom njenom delu), te je, po našem mišljenju, apsolutno neopravdano i protivno interesu Naručioca da se ovakav zahtev, koji je inicijalno i stajao u Konkursnoj dokumentaciji, sada izbaci, osim ako se to ne radi isključivo u interesu drugog zainteresovanog lica koje je svojim prozivkama, pitanjima i pretnjama iniciralo izmene Konkursne dokumentacije kako bi se uslovi iz iste prilagodili njemu, a koje očigledno nema obučene kadrove za rad na servisiranju ovog sistema i drugih usluga koje se traže Konkursnom dokumentacijom, u šta ne želimo da verujemo (šta više, iz Konkursne dokumentacije ste već izbacili i to da ponuđač mora biti obučen, odnosno da mora dostaviti potvrdu o obučenosti proizvođača ili predstavnika proizvođača za servisiranje sistema za video nadzor datog proizvođača, a koji je postavljen u Urgentnom centru, logičan uslov u direktnoj vezi sa predmetom Javne nabavke i u potpunosti u skladu sa Zakonom o javnim nabavkama, što je apsolutno protivno interesu Naručioca, a jedino ide u prilog nestručnim potencijalnim ponuđačima koji nemaju obučena lica za usluge koje Vama kao Naručiocu trebaju, što nema nikakvog smisla i opravdanog razloga).
* Tačan je podatak koji ste izneli da se protivprovalna instalacija trenutno ne koristi u okviru Urgentnog centra, ali nadzorna služba u kontrolnoj sobi Urgentnog centra vrši nadzor rada protivporvalnih instalacija koje su postavljene **i koje se koriste** u okviru drugih objekata Kliničkog centra Vojvodine, te opet ne vidimo opravdan razlog da se servisiranje protivprovalnog sistema izbaci iz uslova ove javne nabavke, a kako to navodite u Vašem odgovoru od 04.05.2017.

**ОДГОВОР**

* Тачно је да се интерфони на службеном и економском улазу користе и над њима се врши надзор, али се преосталих преко 200 интерфона уопште не користи.
* Одговор на друго питање је дато у првом одговору.
* Тачно је да се врши надзор  противпровалних система у КЦВ, али само надзор, а не и сервисирање. Сервисирање је подразумевало само инсталацију у Ургентном центру која се не користи па је због тога избачена.

С поштовањем,

Комисија за јавну набавку 34-17-О